Japanska vlada nastoji da stabilizuje ekonomiju
Vlada je u ponedeljak preduzela mere u cilju stabilizovanja tržišta i pružanja dodatnih garancija bankama i kompanijama
Zemljotres i cunami doveli su do pada japanskog berzanskog indeksa Nikei za 6 odsto - najniži nivo u poslednjih pet nedelja. Na svetskim berzama posebno je opala vrednost akcija osiguravajućih kompanija zbog bojazni od ogromnih zahteva za nadoknadu štete. Medjutim, imajući u vidu jačinu zemljotresa analitičar Ben Kolet kaže da je reakcija finansijskih tržišta mogla da bude i gora: U Sjedinjenim Državama povoljni izveštaji o porastu prodaje u februaru bili su u senci vesti sa druge strane Pacifika, a akcije su oscilirale izmedju dobitaka i gubitaka. Energetske kompanije su zabeležile porast vrednosti akcija, ali je cena nafte pala na ispod 100 dolara za barel prvi put ovog meseca zbog očekivanja da će potražnja u Japanu biti smanjena. kaže analitičar Piter Kosta. Dok investitotri nastoje da procene težinu ekonomskih posledca, izvesno je da će šteta koju su zemljotres i cunami naneli japanskoj infrastruktri biti ogromna. Medjutim, ekonomista Tom Vosa, veruje da će se fokus brzo pomeriti ka obnovi: Ekonomisti smatraju da će stopa rasta japanske privrede verovatno opasti na kraći rok, dok se biznis i industrija suočavaju sa nestašicama energije i oštećenim saobraćajnicama, ali da bi na duži rok potreba da se obnove uništeni gradovi i infrastruktura mogla da stimuliše ekonomiju i ubrza njen rast.